Niðurstöður Skólavogarinnar eru áfall fyrir Borgarbyggð Starfsemi Grunnskólans í Borgarnesi er verulega ábótavant ef marka má niðurstöður fyrstu Skólavogarinnar , samanburðarkönnunar á starfi grunnskóla í 19 sveitarfélögum á Íslandi þar sem 80% landsmanna búa , sem kynnt var skólastjórnendum og sveitarstjórnendum í Borgarbyggð í sumar . Könnunin var framkvæmd síðasta vetur og var þátttaka í henni mjög góð en þetta er í fyrsta skipti sem hún er framkvæmd . Starfsemi Grunnskóla Borgarfjarðar kemur mun betur út í könnuninni . Skólavogin er þríþætt könnun og mælir viðhorf nemenda , starfsfólks og foreldra til ýmissa þátta í starfi grunnskóla . Niðurstöður könnunarinnar hafa verið kynntar fyrir starfsmönnum grunnskólanna , skólaráði Borgarbyggðar og fulltrúum foreldra og forráðamanna nemenda við skólana . Þá hefur Borgarbyggð sett af stað vinnu við gerð áætlunar til að ráða bót á þeirri stöðu sem Skólavoginn hefur dregið fram , sértaklega hvað varðar Grunnskólann í Borgarnesi og hefur sveitarfélagið ráðið Karl Frímannsson ráðgjafa og þróunarstjóra á Akureyri til verksins , en hann á að baki fjölþætta reynslu af menntamálum og stjórnun grunnskóla . Reiknað er með að fyrstu tillögur Karls verði lagðar fyrir fund í fræðslunefnd Borgarbyggðar 10. september næstkomandi , þar sem búast má við að ákvarðanir um aðgerðir verði teknar . Sjá nánar umfjöllun í Skessuhorni sem kom út í dag þar sem meðal annars má lesa viðbrögð skólafólks og sveitarstjórnarfólks um málið . Allir virðast einhuga um að ráða sem fyrst bót á þeim vandamálum sem blasa við .